
ŠIAULIŲ MIESTO SAVIVALDYBĖS ADMINISTRACIJOS
CIVILINĖS SAUGOS IR TEISĖTVARKOS SKYRIUS

SPRENDIMO „DĖL ŠIAULIŲ MIESTO SAVIVALDYBĖS NUSIKALTIMŲ PREVENCIJOS 2026–2028 METŲ PROGRAMOS PATVIRTINIMO“ PROJEKTO
AIŠKINAMASIS RAŠTAS

2025 m. lapkričio 13 d.
Šiauliai


Sprendimo projekto tikslas – vykdyti kryptingą nusikaltimų prevencijos politiką Šiaulių mieste, kompleksiškai ir nuosekliai plėtoti savivaldybės veiklą, skirtą gyventojų viešajam saugumui stiprinti: saugūs namai, saugi aplinka, saugus darbas ir mokykla. Šiaulių miesto savivaldybė (toliau – Savivaldybė), įgyvendindama savarankišką savivaldybių funkciją dalyvauti ir bendradarbiauti užtikrinant viešąją tvarką, kuriant ir įgyvendinant nusikaltimų prevencijos priemones, finansuoja tikslinių projektų vykdytojų šviečiamąsias priemones nusikaltimų prevencijos tema.
Uždavinys – įgyvendinti priemones nusikaltimų prevencijos ir kontrolės srityje: žmogaus, visuomenės ir valstybės teisėtų interesų apsauga nuo nusikalstamų veikų, teisėsaugos institucijų ir kitų valstybės įstaigų pajėgumo ir gebėjimo užtikrinti viešąjį saugumą stiprinimas, glaudžių valstybės ir savivaldybės institucijų ir įstaigų bendradarbiavimo plėtojimas, viešojo ir privataus sektoriaus partnerystė ir aktyvi visuomenė.
Dabartinis sprendimo projekte aptariamų klausimų reguliavimas. 
Šiuo metu galioja Savivaldybės nusikaltimų prevencijos 2023–2025 metų programa (toliau – Programa), patvirtinta Savivaldybės tarybos 2022 m. gruodžio 1 d. sprendimu Nr. T-411 „Dėl Šiaulių miesto savivaldybės nusikaltimų prevencijos 2023–2025 metų programos patvirtinimo“ su vėlesniais pakeitimais.

Savivaldybės taryba šiuo sprendimu patvirtina Šiaulių miesto savivaldybės nusikaltimų prevencijos 2026–2028 metų programą (toliau – programa). Šia programa privalės vadovautis Savivaldybės mero potvarkiu sudaryta darbo grupė, tvirtindama kalendorinių metų nusikalstamumo prevencijos ir kontrolės veiklos planus, numatydama prioritetines saugumo įgyvendinimo priemones. Programoje aptariamos nusikalstamumo tendencijos, priežastys ir sąlygos. Nustatomi įgyvendinimo kriterijai, priemonių finansavimas, priemonių įgyvendinimo administravimas, ataskaitų teikimas. 
2025 m. spalio 17 d. Šiaulių miesto savivaldybės gyventojų saugumo stiprinimo ir saugios savivaldybės plėtros komisijos posėdyje (protokolas (informacinė pažyma) Nr. VM-363) pristatytos 2022-2024 m. Savivaldybės nusikaltimų tendencijos, pristatytas 2026–2028 m. Šiaulių miesto savivaldybės nusikaltimų prevencijos priemonių plano projektas, kuriam pritarta su redakcinio pobūdžio pataisymais.

Priėmus sprendimą numatomos teigiamos pasekmės: 
- sudarytos sąlygos kompleksiškai planuoti ir koordinuoti nusikaltimų prevencijos priemones, susijusias su gyventojų saugumo stiprinimu ir saugios savivaldybės aplinkos kūrimu;
-  plėtojamas institucijų, įstaigų, nevyriausybinių organizacijų, bendruomenių ir visuomenės bendradarbiavimas;
-  numatyti problemų sprendimo būdai ir taikomos prevencinės priemonės šiose srityse: vaikų ir jaunimo nusikalstamumo; smurtinių nusikaltimų; turtinių nusikaltimų; nusikaltimų, daromų viešosiose vietose.
Neigiamų pasekmių nenumatyta, Programa atitiks teisės aktus.
Priėmus sprendimą, keičiami ar pripažįstami negaliojančiais teisės aktai. Nėra.
Sprendimui įgyvendinti reikalingi priimti papildomi teisės aktai.	Nereikalingi.
Programos įgyvendinimui Savivaldybės mero sprendimu patvirtinti lėšas numatytoms konkrečioms Programos priemonėms kalendoriniais metais įgyvendinti pagal Planą (Programos priedas). 

Savivaldybės nusikaltimų prevencijos 2026–2028 m. programai įgyvendinti reikalingos lėšos (asignavimai) kasmet skiriamos iš Savivaldybės biudžeto,  Savivaldybės tarybos sprendimu tvirtinant Šiaulių miesto savivaldybės einamųjų metų biudžeto eilutės Nr. 01-02-05-01 „Įgyvendinti Šiaulių miesto savivaldybės nusikaltimų prevencijos programą“ lėšų sumą.  Einamųjų metų numatomas vidutinis poreikis – 44,6 tūkst. Eur. 

Vertinimas nereikalingas, nes tai nėra norminis teisės aktas. 
Sprendimo projektą parengė: Savivaldybės administracijos Civilinės saugos ir teisėtvarkos skyriaus vyr. specialistas Rimantas Musejukas.

Numatomo teisinio reguliavimo poveikio vertinimas neatliekamas, nes sprendimo projektu nėra numatoma reglamentuoti iki tol nereglamentuotus santykius.



Vedėjas	Linas Gadliauskas



